घरवालों की मौजूदगी में चोरी, जाग हुई तब तक नकदी-जेवर ले भागे चोर
शिकारगढ़क्षेत्र की आशापूर्णा नैनो मैक्स कॉलोनी में रविवार देर रात एक घर में चोर घुस गए और घरवालों के जागने तक अलमारी में रखी नकदी आभूषण लेकर वहां से भाग निकले। पुलिस अब सीसीटीवी रिकॉर्डिंग के आधार पर चोरों की तलाश कर रही है। कॉलोनी में रहने वाले मनोज पुत्र किशनलाल ने पुलिस को बताया कि रविवार रात करीब 1 बजे उसके घर की पहली मंजिल पर बने कमरे में आवाज होने से उसकी नींद खुली। जब वह छत पर बने कमरे की ओर गया, तो उसमें से दो चोर भागते हुए दिखे। भीतर कमरे में देखा तो अलमारी के ताले टूटे पड़े थे और उसमें रखे 3 हजार रुपए नकद, चांदी की तीन पायल जोड़ी नहीं थी। चोरों ने पड़ोस में एक अन्य मकान में भी चोरी का प्रयास किया। पुलिस ने इस संबंध में प्रकरण दर्ज कर जांच शुरू की है।
hin_Deva hin_Deva